มาร์ค ลั่นนำทัพ ปชป.เป็นแกนนำตั้ง รบ.คืนการเมืองให้ประชาชน
ปชป.ตั้ง จุติ เป็นแม่บ้านอีกยก ชงเด็กในสายนั่งรองเลขาฯอื้อ กก.บห.ฟลอร์ตะลุมบอลมันหยด ผู้หญิงพาเหรดเข้าเพียบ อภิรักษ์ ผงาดคั่วปธ.คัดผู้สมัคร ส.ส.ปชป. อภิสิทธิ์ ลั่นคำเป็นแกนนำตั้ง รบ.แก้เศรษฐกิจประเทศ ขอ ปชป.เข้มแข็งสามัคคี ยันไม่เล่นเกมแตกทัพ-ต่อรอง ,เมื่อวันที่ 11 พ.ย.61 ผู้สื่อข่าวรายงานว่า การประชุมในภาคบ่ายของพรรคประชาธิปัตย์(ปชป.) เป็นการเลือกรองหัวหน้าพรรคตามภารกิจของพรรคอีก 8 คน ซึ่งที่ประชุมเลือก 1.นายจุรินทร์ ลักษณวิศิษฏ์ 2.นายนิพนธ์ บุญญามณี 3.นายอิสระ สมชัย 4.นายกรณ์ จาติกวนิช 5.นายชินวรณ์ บุญเกียรติ์ 6.นายพนิช วิกิตเศรษฐ์ 7.นายอลงกรณ์ พลบุตร และ 8.นายอัศวิน วิภูศิริ ตามด้วยการเลือกเลขาธิการพรรค ซึ่งที่ประชุมเสนอชื่อนายจุติ ไกรฤกษ์ อดีต ส.ส.พิษณุโลก ให้เป็นเลขาธิการพรรคต่อโดยไม่มีคู่แข่ง จากนั้นนายจุติจคงได้เสนอชื่อผู้ที่จะเป็นรองเลขาธิการพรรคอีก 9 คน โดยให้ที่ประชุมเลือกโหวตได้รวม 6 คน ซึ่งได้ 1.นายเอกนัฏ พร้อมพันธุ์ 2.นายนราพัฒน์ แก้วทอง 3.นายอิสระ เสรีวัฒนวุฒิ 4.นายมนตรี ปานน้อยนนท์ 5.น.ส.จิตภัสร์ กฤดากร และ 6.นายอภิชาติ ศักดิเศรษฐ์ ส่วน นางศรีสมร รัศมีกฤษ์เศรษฐ์ เป็นเหรัญญิกพรรค น.ส.ผ่องศรี ธาราภูมิ นายทะเบียนพรรค และเลือก นายธนา ชีรวินิจ เป็นโฆษกพรรค,สำหรับกรรมการบิหารพรรคสัดส่วนของสภาท้องถิ่น หรือผู้บริหารท้องถิ่น ได้ นายขยัน วิพรมชัย, นายนิพนธ์ บุญทองซุ่น, นายณัฐพงษกร คุ้มตะกั่ว และนายไพร พัฒโน ตามด้วย กก.บก.ชุดเปิดกว้างที่จะเสนอสมาชิกรับรองและเลือกโหวต มีคนลงสมัครรวม 16 คน คัดเอาแค่ 8 คน มี 1.นางเจิมมาศ จึงเลิศศิริ 2.นายราเมศ รัตนเชวง 3.น.ส.รัชดา ธนาดิเรก 4.นางฮูวัยดีย๊ะ พิศสุวรรณ อุเซ็ง 5.น.ส.นริศา อดิเทพวรพันธุ์ 6.นายวิรัช ร่มเย็น 7.นางกันตวรรณ ตันเถียร กุลจรรยาวิวัฒน์ และ 8.นางมัลลิกา บุญมีตระกูล มหาสุข ทั้งนี้ กก.บห.ยังขาดอีก 5 คน เป็นสัดส่วนจากตัวแทนสาขาพรรค จะมีการประชุมอีกครั้งในส่วนนี้,ผู้สื่อข่าวรายงานว่า ส่วนคณะกรรมการสรรหาผู้สมัครรับเลือกตั้ง ส.ส.ชุด 11 คน ประกอบด้วย 1.อภิรักษ์ โกษะโยธิน เป็นประธานฯ 2.นางอัญชลี วานิช เทพบุตร 3.นายเฉลิมชัย ศรีอ่อน  4.นายเทพไท เสนพงศ์ 5.นายจุติ ไกรฤกษ์ 6.น.ต.สุธรรม ระหงษ์ 7.คุณหญิงกัลยา โสภณพานิช 8.นายองอาจ คล้ามไพบูลย์ 9.นายอิสสระ สมชัย 10.นายนิพนธ์ บุญญามณี 11.นายอัศวิน วิภูศิริ โดยมีคณะที่ปรึกษา คือ นายบัญญัติ บรรทัดฐาน, นายเทอดพงศ์ ไชยนันท์, นายสุทธิ ปัญญาสกุลวงศ์, นายชัยวุฒิ บรรณวัฒน์, นายสามารถ มะลูลีม,จากนั้น นายอภิสิทธิ์ เวชชาชีวะ หัวหน้าพรรคประชาธิปัตย์ ได้กล่าวขอบคุณสมาชิกพรรคและ กกต.พรรคทั้งสองชุด ว่า ทุกคนเหนื่อยกับการหยั่งเสียงเลือกหัวหน้าพรรค นั่นเป็นแค่ตีนภูเขา แต่ยอดเขาที่แท้จริง คือ การนำพาประเทศและฟื้นเศรษฐกิจของประเทศ ที่ไม่ใช่แค่วัดจีดีพี หรือดีเฉพาะคนบางกลุ่ม ที่สำคัญต้องมีส่วนร่วมสร้างคนดีเข้าสู่การเมือง เราต้องเข้มแข็งสามัคคี อีก 2 วันจะมีคนรุ่นใหม่ของพรรคที่ท้าทายทั้งหมด จะถึงยอดเขาได้ เราต้องชนะการเลือกตั้ง และมีบทบาทที่ชัดเจน เป็นแกนนำในการตั้งรัฐบาล เราไม่เล่นเกมแตกพรรค หรือเกมต่อรอง เราจะเป็นผู้คืนการเมืองให้ประชาชน และร่วมพาคนไทยไปสู่ยอดเขาด้วยกัน
ปชป.ตั้ง จุติ เป็นแม่บ้านอีกยก ชงเด็กในสายนั่งรองเลขาฯอื้อ กก.บห.ฟลอร์ตะลุมบอลมันหยด ผู้หญิงพาเหรดเข้าเพียบ อภิรักษ์ ผงาดคั่วปธ.คัดผู้สมัคร ส.ส.ปชป. อภิสิทธิ์ ลั่นคำเป็นแกนนำตั้ง
อภิสิทธิ์ เวชชาชีวะ,มาร์ค,ประชาธิปัตย์,ปชป.,กก.บห.ปชป.,ข่าวทั่วไป